Foto: Borna Filić/Pixsell, Index



SINOĆ oko 22 sata na zagrebačkoj Kajzerici zapaljen je automobil marke VW Passat.



Automobil je potpuno izgorio, samo dijelovi unutrašnjosti su ostali sačuvani. Stanovnici kažu da su u noći čuli detonaciju.

Automobil je u vlasništvu vlasnika zaštitarske tvrtke Lupus zaštita Deana Golubića, a koristio ga je njegov direktor Marinko Bobinac.

Tekst se nastavlja ispod oglasa

Imena Deana Golubića i Markina Bobinca u javnosti su se često spominjala tijekom svibnja, kada su sudjelovali u Markićkinom hodu za život, a Bobinac je protim nasrnuo na djevojku koja je zaustavila povorku. Nakon što je zaustavila povorku, na nju su nasrnuli zaštitari, a predvodio ih je Bobinac.



Tko su Bobinac i Golubić?



Bobinac je u medijima više puta spominjan u sklopu izvještaja o ubojstvu Adriana Čupića, kojeg se dovodilo u vezu s zaštitarskom tvrtkom Lupus zaštita. Bobinac, koji je tada bio direktor, je tvrdio da ubijeni Čupić nikada nije radio za njegovu tvrtku, niti su ga ikada angažirali za bilo kakve poslove.



Bobinca je potkraj 2006. godine zagrebačko Općinsko državno odvjetništvo optužilo zbog incidenta koji se 2005. dogodio u kafiću Black&White u Cromosovu tornju u kojem su sudjelovali i sinovi bivšeg saborskog zastupnika SDP-a Mate Arlovića.

Zaštitarska tvrtka Lupus 2008. godine našla se pod istragom MUP-a zbog optužbi da je obavljala poslove zaštite bez sklopljenih ugovora s klijentima. Inspektori MUP-a ustanovili su niz nezakonitosti u radu te tvrtke i odgovornih osoba. Kako je MUP ustanovio, zaštitarska tvrtka obavljala je poslove zaštite bez sklopljenih ugovora s klijentima, a čuvarske poslove su obavljale osobe koje nemaju dozvolu za obavljanje tih dužnosti.



Dejan Golubić u javnosti je postao poznatiji 2009. godine kad su simpatizeri desničarskog Hrvatskog uljudbenog pokreta prosvjedovali ispred kuće partizanskog komandanta Stjepana Hršaka. Među govornicima koji su od Hršaka trebali tražili priznanje i kajanje spominjali su se notorni Mladen Schwartz, Ljubo Ćesić Rojs, ali i cijeli niz drugih poput Tomislava Draguna, Dragutina Šafarića, Deana Golubića, Branka Stojkovića, Marka Franciškovića, Vjekoslava Škreblina.



Golubić je 2013. godine otvorio klub Colosseum u Heinzelovoj u Zagrebu, a u medijima je završio nakon što je Holding zatražio voditelja kluba da u roku od deset dana isele iz istog.



